Albedyll

Albedyll (d'Albedyhll, Albedelle, Albedille; vene Альбедиль) on itaalia päritolu baltisaksa aadlisuguvõsa.

2. märtsil 1720 sai Liivimaal sündinud jalaväe kindralleitnant Henrik Otto von Albedyl (1666–1738) Rootsi vabahärratiitli ja immatrikuleeriti samal aastal  Rootsi rüütelkonda vabahärra suguvõsana Albedyl Nr.182.

Samal päeval sai vabahärratiitli ka tema sugulane, ratsaväe kindralmajor Christer Henrik d'Albedyhll (1679–1750), kes immatrikuleeriti  Rootsi rüütelkonda vabahärra suguvõsana d´Albedyhll Nr.183. 

See vana aadli suguvõsa immatrikuleeriti 1. veebruaril 1745 Eestimaa  (Nr.2), 1747 Liivimaa (Nr.35) ja Kuramaa (Nr.211) rüütelkonda. 

Suguvõsale kuulusid teistehulgas Lode (Lohdenhof; Laitzem
; läti Lodes muiža), Turaida kihelkonnas; Lielstraupe (Groß-Roop) ja Stalbe (Stolben) Straupe kihelkonnas, Dzērbene (Serben), Vana-Võidu (Woidoma), Aimla (Aimel), Kunda (Kunda), Sauste (Sauß) ja Ageri (Aggers) mõis.

Suguvõsa liikmeid
Otto Reinhold von Albedyll (1650–1697), Liivimaa maamarssal ja kindraladjutant, Lielstraupe mõisnik
Gustaf Ernst Albedyl (1655–1721), Rootsi kindralmajor, Riia asekuberner, hiljem Vene kindralleitnant ja maanõunik, Vana-Võidu ja Aimla mõisnik (vene: Густав-Эрнест Альбедиль)
Vabahärra Henrik Otto von Albedyl (1666–1738), Rootsi kindralleitnant, Riia kuberner, Hamburgi ülemkomandant.
Vabahärra Christer Henrik d'Albedyhll (1679–1750), Rootsi sõjaväelane ja poliitik
Friedrich Christian von Albedyll (1699–1769), Hannoveri kammernõunik  
Vabahärra Gustaf d'Albedyhll (1758–1819), Rootsi diplomaat 
Erich Johann von Albedyll, Kuramaa hertsogiriigi ülemjäägermeister (vene: Эрик-Рейнгольд Альбедиль)
Pjotr Romanovitš Albedyll (1764–1830), Venemaa keisrite Aleksander I ja Nikolai I-se õuemarssal, (vene: Петр Романович Альбедиль) 
Emil Heinrich Ludwig von Albedyll (1824–1897), Preisi kindral (Saksa wiki: Emil von Albedyll)
Pjotr Pavlovitš Albedinsky (1826–1883), Venemaa kindraladjutant, Liivi-, Eesti- ja Kuramaa kindralkuberner 1866–1870 (Vene wiki: Пётр Павлович Альбединский)
Silvius von Albedyll, Saksamaa sõjaväelane-kapten, Kotkaristi teenetemärgi IV klassi kavaler

Viited

Kirjandus
Handbuch des Preussichen Adels. Zweiter Band. Berlin: Ernst Siegfried Mittler und Sohn, 1893. Lk 3-12 .

Välislingid

Rootsi aadlisuguvõsad
 
Eestimaa aadlisuguvõsad
Eestimaa matrikliaadel
Liivimaa matrikliaadel
Kuramaa aadlisuguvõsad
Kuramaa matrikliaadel